**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

2024 m. lapkričio d. Nr.

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | **AB Vilniaus šilumos tinklai** |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | **Logtime, UAB** |
| **Buveinės adresas** | Adutiškio g. 3-3, 02112 Vilnius |
| **Juridinio asmens kodas** | 302619787 |
| **PVM mokėtojo kodas** | LT100006095214 |
| **Banko sąskaita** | LT317044060007702504 |
| **Atstovas ir atstovavimo pagrindas** |  |
| **Telefonas** | +370 61250330 |
| **El. pašto adresas** | info@logtime.eu |

1. **SUTARTIES DALYKAS**

1.1. Sutarties dalykas - užduočių priskyrimo ir duomenų suvedimo sistemos Taskis programavimo paslaugų(toliau – **Paslaugos**) pirkimas–pardavimas.

1.2. Paslaugų teikimo vieta/os: Paslaugos teikiamos Paslaugų teikėjo patalpose.

1.3.Paslaugas priimti įgalioto atsakingo asmens kontaktiniai duomenys, nurodyti Sutarties specialiųjų sąlygų 3 priede „Kontaktiniai adresai pranešimams siųsti, asmenys, atsakingi už sutarties vykdymą“.Apie įgalioto asmens pasikeitimą Užsakovas informuoja Paslaugų teikėją šios Sutarties 9 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikoma fiksuoto įkainio kainodaros metodas. Paslaugos perkamos pagal Užsakovo poreikį Sutarties Specialiųjų sąlygų 2 priede „*Paslaugų teikėjo pasiūlymas“* numatytais įkainiais, neviršijant Sutarties Specialiųjų sąlygų 2.2. punkte nurodytos maksimalios Sutarties kainos.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra **18.000,00 Eur** (aštuoniolika tūkstančių eurų ir 00 ct), neįskaitant pridėtinės vertės mokesčio (toliau – **PVM**).

Sutarčiai taikomas 21 proc. dydžio PVM – **3.780,00 Eur** (trys tūkstančiai septyni šimtai aštuoniasdešimt eurų, 00 ct).

Sutarties maksimali kaina, įskaitant PVM – **21.780,00 Eur** (dvidešimt vienas tūkstantis septyni šimtai aštuoniasdešimt eurų ir 00 ct)..

* 1. Apmokėjimo sąlygos: Įvykdžius užsakymą, mokama už konkretų kiekį/apimtį pagal nustatytus įkainius per Bendrųjų sąlygų 5.11 punkte nurodytą terminą.

**3. PASLAUGŲ SUTEIKIMAS**

3.1. Paslaugos teikiamos Techninėje specifikacijoje nustatyta tvarka:

3.1.1. Užsakovui pateikiant Paslaugų teikėjui Užsakymą Paslaugų teikėjo Pagalbos sistemoje (Techninės specifikacijos 5.3., 5.4., 5.5. punktai);

3.1.2. Paslaugų tiekėjas, po Užsakymo gavimo, Užsakovui pateikia Paslaugų teikimo sąrašą, taip kaip nustatyta Techninės specifikacijos 5.4.2 punkte;

3.1.3. Paslaugos teikiamos per Techninės specifikacijos 5.4.2. ir 5.4.4 punktuose nustatytus terminus;

3.1.4. Paslaugų teikėjas, suteikęs Paslaugas, turi pateikti Sistemos atnaujinimų dokumentus (Techninės specifikacijos 8.2. punktas).

3.2. Bendras Paslaugų teikimo terminas negali viršyti 6 (šešių) mėnesių nuo Sutarties įsigaliojimo dienos arba kol bus išnaudota Sutartyje nurodyta maksimali suma, priklausomai nuo to, kuri iš sąlygų įvyks anksčiau.

3.3. Šalys susitaria, kad esminėmis Sutarties sąlygomis laikys šiuos Sutarties punktus: 3.1. ir 3.2. *(Atkreiptinas dėmesys, kad Paslaugų suteikimo terminai, trūkumų / defektų pašalinimo terminas yra esminė Sutarties sąlyga pagal Bendrųjų sąlygų 8.2 p.).*

3.4. Suteikęs Paslaugas Užsakovui Paslaugų teikėjas pateikia dokumentus, nurodytus Sutarties Specialiųjų sąlygų 3.1.4 punkte, ir dokumentus nurodytus Sutarties Bendrųjų sąlygų 5.10 punkte.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 3 (tris)  darbo dienas nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Garantinis laikotarpis – 12 (dvylikos) mėnesių nuo pasirašyto Paslaugų priėmimo - perdavimo akto dienos.

4.3. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, neįskaitant PVM.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, ar dėl aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos prekybinės, ekonominės ar finansinės sankcijos, Paslaugų teikėjas savo kompetencijos ribose įsipareigoja dėti maksimalias pastangas, siekiant apsaugoti Užsakovą bei susijusius trečiuosius asmenis nuo neigiamų pasekmių. Paslaugų teikėjas įsipareigoja atlyginti Užsakovo patirtus tiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybos.

6.2. Sutarties įvykdymo užtikrinimo būdai ir taikymo tvarka nustatyta Sutarties Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomi aplinkos apsaugos vadybos sistemų reikalavimai: TAIP.

8.1.1. Techninės specifikacijos 5.1.5. punktas

8.2. Sutarčiai taikomi socialiniai kriterijai: NE.

8.3. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.4. Paslaugų teikėjas yra registruotas PVM mokėtoju Lietuvos Respublikoje. *Jei Paslaugų teikėjas yra registruotas PVM mokėtoju kitoje ES valstybėje, nurodyti kokioje ES valstybėje*.

8.6. Ši Sutartis sudaryta lietuvių kalba, dviem egzemplioriais, turinčiais vienodą teisinę galią, po vieną kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.

**PRIDEDAMA:**

1 priedas – Techninė specifikacija*.*

2 priedas – Paslaugų teikėjo pasiūlymas.

3 priedas –Kontaktiniai adresai pranešimams siųsti, asmenys, atsakingi už sutarties vykdymą*.*

4 priedas –Bendrosios sąlygos.

5 priedas – Asmens duomenų tvarkymo sutartis.

**9. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB Vilniaus šilumos tinklai**  Elektrinės g. 2, 03150 Vilnius | **Paslaugų teikėjas**  **Logtime, UAB**  Adutiškio g. 3-3, 02112 Vilnius |
| Įmonės kodas 124135580  PVM kodas LT241355811  Bankas  A. s LT53 7044 0600 0121 9501  Tel.: 19118  El. p.: [info@chc.lt](mailto:info@chc.lt) | Įmonės kodas 302619787  PVM kodas LT100006095214  Bankas  A. s LT31 7044 0600 0770 2504  Tel.: +370 61250330  El. p.: info@logtime.eu |
| IT vystymo komandos vadovė | Direktorius |
|  |  |
|  |  |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

|  |
| --- |
|  |

Specialiųjų sąlygų 3 priedas

**KONTAKTINIAI ADRESAI PRANEŠIMAMS SIŲSTI IR ASMENYS ATSAKINGI UŽ SUTARTIES VYKDYMĄ**

1. **PRANEŠIMAI**
   1. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas – [info@chc.lt](mailto:info@chc.lt)**.**
   2. Paslaugų teikėjo kontaktiniai adresai pranešimams siųsti - Adutiškio g. 3-3, 02112 Vilnius, elektroninis paštas – info@logtime.eu.
2. **KONTAKTINIAI ASMENYS**

# Užsakovo atstovų, kurie bus atsakingi už šios Sutarties vykdymą, kontaktai: IT vystymo komandos projektų vadovas

# Paslaugų teikėjo atstovo, kuris bus atsakingas už šios Sutarties vykdymą, kontaktai:

* 1. Už Sutarties paviešinimą atsakingas Tiekimo grandinės komandos projektų koordinatorė